rlitschk/wikidir huggingface dataset:
Dr William Harrison Martin (23. Mai 1823 bi Efaula, Alabama; † 3. Hornung 1898 bi Hillsboro, Texas) ìsch a àmerikànischer Politiker gsìì. Ar ìsch vu 1853 bis 1857 Mìtglìed gsìì vum Senàt vum Texas, un hàt vu 1887 bis 1891 dr Bundesschtààt Texas ìm US-Repräsentàntahüs vertratta. Dr William Harrison Martin ìsch àm 23. Mai 1823 bi Efaula, ìm Südoschta vum Bundesstààt Alabama, uf d’ Walt kumma. Ar ìsch ìn sim Haimetstàdt ìn d’ äffentliga Schüala gànga. Ar hàt schpeeter Racht àm Troy State College gstudiart. Ar ìsch dernoh àls Rachtsànwàlt züagloo worra un hàt ààgfànga, àls Ànwàlt z’ schàffa. Ànna 1850 hàt ar ìns Texas gwàndelt, wo-n-'r witter àls Ànwàlt gschàfft hàt. Glichzittlig hàt ar sina politischa Kàrriar ààgfànga, àls Mìtglìed vu dr Demokràtischa Pàrtäi. Vu 1853 bis 1857 ìsch’r Mìtglìed gsìì vum Senàt vum Texas fìr d’ Kàntona Freestone, Limestone, Henderson un Navarro. Àm Ààfàng vum Sezessionskriag hàt’r a Kompànie fìr s’ Heer vu da Konfederierta Schtààta ufgschtällt. Schpeeter hàt’r ìm Heer bdiant àls Soldat unter dr Laitung vum Robert E. Lee, un ìsch ìm Àwril 1864 àls Major gfäärdert worra. Ar hàt bis 1895 àn àlla Schlàchta vum Lee mìtgmàcht. Ar ìsch àui doo gsìì, àls dr Lee
i7i12i13i15i15i16i17 Dè Baanhof Seebrugg isch dè Ändbaanhof vo dè Dreiseèbaan un isch nõch èm Wyler Seebrugg dauft. Dõmit lyt dè Baanhof wiè dè Wyler au am Oschtzipfel vum Schluchsee. Dèsèll Baanhof ghört zuè dè Baanhofskategory 6. Well d Dreiseèbaan è Stichbaan isch un dè Bhf. Seebrugg d Ändschtation dèzuè, isch sèbbè Baanhof èn Sackbaanhof. Us Blatzgründ hèt mò d Abschtellgleis un s Depot nit im Gleisvorfäld, sondern im Aaschluss a dè Huusbaanschteig, also im Gleishinterfäld, aaglait. Dè Baanhof Seebrugg isch am 1. Dezèmbèr 1926 als provisorischè Ändbaanhof vo dè Dreiseèbaan in Bedryb gnõ worrè. Als eigèntliche Ändbaanhof vo dè Dreiseèbaan isch dè Baanhof vo Sankt Bläsy im Obberè Albdal vorgsää gsi, wo s EG un dè Güèterschuppè au schu baut worrè isch. Sèlli Ändschtation isch us bolitischè Gründ vorgsää gsi, well St. Bläsy dörtzmòl diè einzigschte baddischi Amtsschtadt gsi isch, wo no kain Baanaaschluss ghaa hèt. Sèlli Witterfüürung vum Oschtzipfel vum Schluchsee übber s Obbere Schwarzadal un dè Hüsermer Sattel i s Albdal hät abber zwei Dunnel bruucht, wo mò sich us finanzièllè Gründ nǜmmi leischtè hèt chönnè. Mit sèllèm Bauschtop isch abber nit nu dè Baanhof vo St. Bläsy sinnlos ummè gschtandè, sondern dè blaante Durchgangsbaanhof z Seebrugg isch
Uf dere Lischte vu de Presidänte vo den USA sind alli Staatscheffe us de Gschicht vo den USA ufgfüehrt. Näbst de Presidänte syt Inchraftträtte vo de US-amerikanische Verfassig vo 1789 sind au die entsprächende Vizepresidänte verzeichnet. Peter Schäfer: Die Präsidenten der USA in Lebensbildern, Komet, 2. Auflage, Köln 2005 ISBN 3-89836-450-X Klaus-Jürgen Matz: Wer regierte wann? Regententabellen zur Weltgeschichte. Von den Anfängen bis zur Gegenwart, dtv, 5. Auflage, München 2001 ISBN 3-423-32523-2 Commons: Presidänte vo den USA – Sammlig vo Multimediadateie Frank Freidel/ Hugh S. Sidey: The Presidents of the United States Robert S. Summers: POTUS: Presidents of the United States http://www.amerikanische-praesidenten.de
Dr Gavriel Pinson (* 1956) isch e Schwyzer Bolitiker un Bresidänt vu dr Bartei vu dr Arbet (PdA). Dr Pinson schafft as Hailpedagog un Familietherapeut. Är het si scho in dr 1970er Johr as Kommunischt engaschiert. In d PdA isch er anne 1994 yydrätte un dodmol au Kantonalsekretär vum Parti Ouvrier Populaire (POP), dr Waadtländer Sektion vu dr PdA wore. Am 26. Jänner 2012 isch er uf em kantonale Kongräss z Nyon zum Bresidänt vum POP Waadt gwehlt wore. Anne 2013 isch er as Noofolger vum Norberto Crivelli zum Bresidänt vu dr PdA Schwyz gwehlt wore. Interview mit em Gavriel Pinson uf pda.ch (22. Juli 2014) Ja, links der SP hat es Platz ! uf pda.ch (3. Oktober 2013) Gavriel Pinson prend la présidence du POP, 24heures.ch, 30. Jänner 2012
D Anna Eleanor Roosevelt ['æna 'ɛlɪnɔɹ 'ɹoʊzəvɛlt] (* 11. Oktober 1884 z New York City; † 7. Novämber 1962 äbeda) isch e US-amerikanischi Mänscherächtssaktivistin und Diplomatin gsi. Si isch au d Ehefrau vom 32. US-Presidänt Franklin D. Roosevelt gsi. So isch si vom 4. März 1933 bis zum 12. April 1945 d First Lady vo de Vereinigte Staate gsi. Nach em Zweite Wältchrieg isch sie e hochrangigi Politikeri bi de UNO gsi. Sie gilt näbe de Hillary Clinton, wo au First Lady gsi isch, als eini vo de yflussrychste Fraue i de US-amerikanischen Politik vom 20. Jahrhundert. D Eleanor Roosevelt isch als ersts Chind vo de Anna Livingston Ludlow Hall Roosevelt und em Elliott Roosevelt, em Brüeder vom spötere US-Presidänt Theodore Roosevelt, gebore worde. Die Familie het Vorfahre gha, wo scho im 17. Jahrhundert us de Niderlande ygwanderet sind, het zu de New Yorker Oberschicht ghört und het hauptsächlich vo irem ererbte Vermöge gläbt. Doch d Eltere hend nid lang gläbt. D Anna Roosevelt isch mit nume 29i im Jahr 1892 a Diphtherie gstorbe und de Vatter het sich als Alkoholiker probiert, s Läbe z nä. I de Folg isch er amene epileptische Aafall gstorbe. D Eleanor isch denn bi
Dr Hans Gerny (* 26. Juni 1937 z Oute; † 19. Jänner 2021 z Bärn) isch vu 1986 bis 2001 chrischtkadolische Bischof vu dr Schwyz gsii. Dr Hans Gerny isch noch em Theologiestudium an dr Chrischtkadolisch-theologische Fakultet vu dr Universitet Bärn Vikar z Möhlin an dr St.-Leodegar-Chilche un derno Bfaarer z Wegenstetten-Hellikon-Zuzgen (1962–1971), z Baden-Brugg (1962–1965) un z Basel an dr Predigerchilche (1971–1986) gsii. Am 9. Juni 1986 isch er z Biel zum Bischof gwehlt wore un het am 26. Oktober 1986 in dr Stadtchilche St. Martin z Oute dur dr Erzbischof vu Utrecht Antonius Jan Glazemaker d Bischofswei empfange. Anne 2001 het er en Ehredokter vu dr Chrischtli-Theologische Akademy vu Warschau iberchuu. Dr Gerny isch bis zue sym Dod Mitglid im Zäntraluusschuss vum Ekumenische Rot vu dr Chilche gsii. In syre Amtszyt isch d Frauenordination in dr Chrischtkadolische Chilche vu dr Schwyz gsii. Sy Aalige isch gsii, die Frog in dr Chilche vu dr Utrechter Union z dischpetiere zum e Chilchespaltig z verhindere. Predigt auf dem Marktplatz! Hirtenbriefe 1987–2001. Christkatholischer Schriftenverlag, Basel 2001, ISBN 3-9522331-0-2. Unser ehemaliger Pfarrer, Bischof em. Hans Gerny, ist verstorben, Websyte vu dr Chrischtkadolische Chilchgmai Baasel-Stadt, 21. Jänner 2021 Bischof emeritus Dr. theol. h.c. Hans
D Lischtè vo dè Personèbaanhööf z Baddè-Württèbärg wyst alli Baanhööf un Haltepüngt z Baddè-Württèbärg, wo aktuèll vum Schinnèpersonèfèrnvokeer (SPFV) odder Schinnèpersonènaavokeer (SPNV) bediènt wörrèd. S wörred ußerdèm d Baanhofskategory (wenn dè Baanhof dè DB Station&Service ghört), d Aazaal vo dè Baanschteiggleis, diè zuèghörigi Gmeind, diè aaligèndè Strèggè un d Art vo dè Bedrybsschtell aagää. D Lischtè isch wiè folgt unterdeilt: Bf-Nr: Dõ wörd bi Baanhööf vo dè Dütschè Baan diè intèrni Baanhofsnummèrè aagää. Bi Baanhööf vo anderè Gsellschaftè wörd dè jewylige Bedryber aagää. Station: Dõ wörd dè aktuèlle Nammè vum Baanhof odder Haltepungt gmääß èm Bedrybsschtellèvozeichnis aagää. Kat.: D Spaltè zeigt bi Stationè vo dè DB diè gegèwärtigi Baanhofskategory aa. FV: Station vum Fèrnvokeer (Intercity-Exprèss, EuroCity, Intercity) RV: Station vum Regionalvokeer (Interregio-Exprèss, Regional-Exprèss, Regionalbaan, Brivatbaanè) S: Station von èm S-Baan-Sischteem Gl.: Dõ wörd d Aazaal vo dè Baanschteiggleis vum Baanhof aazeigt. Gmeind: Dõ wörd d Gmeind uffgfüürt, wo dè Baanhof stòt. Art: Dõ wörd d Art vo dè Bedrybsschtell widdergää, also dè Baanhof (Bf), Baanhofsdeil (Bft) odder Haltepungt (Hp). Streggi: Strèggi, wo im Personèvokeer bedribbè wörd un dè Baanhof draa lyt. Inhaltsverzeichnis A B C D E F G H I J K L M N O P Q R
D Lego A/S (au The LEGO Group, Eigeschrybwys: LEGO) isch es dänischs Undernähme und de gröschti Spiilzüüghärsteller vo de Wält, wo dur als Spiilzüügklassiker gältende Legostei bekannt worden isch. Mit de Legostei chamer nach em Buuchastesystem us farbige Kunststoff-Buuchlötzli Hüüser und anderi Sachi buue. Hüt wärded vor allem Buusätz mit Zahnräder, Figure und andere Chlyteili verchauft, wo me zu vorggähne oder sälber erfundene Modäll zämesetze cha. S Wort Lego leitet sich vo dänisch leg godt („spil guet“) ab. S Undernähme isch 1932 vom dänische Schrynermeister Ole Kirk Christiansen gründet worde, wo dazumal Holzspiilzüüg het welle härstelle. 1934 het er de Name Lego erfunde. Er het alig erchlärt, dass de Name nid vom latinische lego (ich läse, ich sammle) härgleitet sig. 1947 het Lego di erste Plastik-Spritzgussmaschine gchauft und het demit zum Byspil Rassle chönne härstelle. 1949 sind denn Buustei ygfüehrt worde, wo de hütige Stei scho gliche hend. De Christiansen het syne Spiilstei „Automatic Binding Bricks“ gseit. Es sind farbigi Kunststoff-Quader us Celluloseacetat gsi, wo uf de Obersyte, wie bi de hütige Stei, mit Töggel bsetzt gsi sind. D Undersyte isch aber völlig hohl gsi, was dezue gfüehrt het, dass die mit dene Stei buute Modäll nid bsunders stabil gsi
Immisee isch en Ortschaft, wo zum Bezirk Chüsnacht im Schwiizer Kanton Schwyz ghört. Under em Titel «Immensee» gits au e Nowälle vom dütsche Schriftsteller Theodor Storm, wo aber nüüt mit dem Ort z tue het. S Dorf Immisee liit ybettet zwüsched de Rigi-Nordflangge und de Halbinsle Chieme anere Bucht vom Zugersee uf ere Höchi vo 416 m ü. M. Religion: rund 64 % römisch-katholisch, 10 % reformiert Usländeraateil: 4,92 % (2012) Immisee isch zum erste Mal im Jahr 1048 als Imisee erwähnt worde, 1260 denn als lacus Ymmois. De Name stammt vom Ritter Immo vo Buonas, wo hie am Zugersee s Fischeryyrächt bsässe het. Berüehmt worden isch au di Hohli Gass, wo s Dorf mit Chüsnacht verbindet. I de Hohle Gass söll luut Saag im Jahr 1307 d Ermordig vom Landvogt Hermann Gessler dur de Wilhälm Täll stattgfunde ha. 1638 isch a dere Stell es Heilig Hüsli buut worde, hüt bekannt als Tällskapälle. 1729 isch d Kaplany Immisee gründet worde. Bim Franzosenyfall 1798 hend z Immisee Kämpfe gäge d Franzose stattgfunde und 20 Iiwohner sind deby gfalle. 1847 hets au no Scharmützel im Sonderbundschrieg gä. Vo de Verchehrsentwicklig isch de Durchfahrtsort Immisee bsunders betroffe gsi. 1852 isch s erste Dampfschiff
D Bertha Sophia Felicita Freifrau von Suttner, geboreni Gräfin Kinsky von Wchinitz und Tettau (* 9. Juni 1843 z Prag; † 21. Juni 1914 z Wien) isch en österreichischi Pazifistin, Fridensforscheri und Schriftstelleri gsi. Sie isch 1905 als ersti Frau mit em Fridensnobelpriis uszeichnet worde. D Bertha von Suttner isch e Spross us ere böhmische Adelsfamilie gsi. Ire Vatter, de Franz Joseph Graf Kinsky von Wchinitz und Tettau, isch vor irere Geburt im 75. Läbesjahr gstorbe, isch General gsi. De Grossvatter müetterlichersyts isch Hauptmä vo de Kavallerie gsi. Si isch bei irere Mueter Sophie Wilhelmine (geb. von Körner, entfärnt verwandt mit em Dichter Theodor Körner) im aristokratische Umfäld vo östrychisch-ungarische Monarchy und irem Militarismus ufgwachse. Als Chind und Jugendlicho het si mereri Sprache glernt, het sich mit Musig beschäftigt und isch vill greist. Nachdäm s ererbte Vermöge vom Vaters, nid zletscht wäge de Spillydeschaft vo de Mueter, fast ufbruucht gsi isch, het d Bertha 1873 e Stell als Gouvernante bim Industrielle Karl Freiherr von Suttner z Wien aaträtte und het de vier Töchtere vo de Familie Underricht i Musig und Sprach erteilt. I dere Zyt het si sich i de sibe Jahr jüngeri Arthur Gundaccar von Suttner, de jüngsti Sohn
Dr Herbert Falk (* 20. Juli 1924 z Mille; † 8. Augschte 2008 z Fryburg) isch e dytsche Pharma-Unternämer gsii. Dr Vater vum Herbert Falk het e Abedeek z Mille glaitet, wu dr Falk bis zue dr fimfte Klass uf d Schuel gangen isch. Derno isch d Familie uf Fryburg zoge, wu sy Vater e aigeni Abedeek ufgmacht het. Dr Herbert Falk isch no uf s Rotteck-Gimnasium gange, wun er im Merz 1942 sy Abitur gmacht het. Im Zweete Wältchrieg het er as Sanitetssoldat am Nordafrikafäldzug mitgmacht, wun er in US-amerikanischi Chriegsgfangeschaft groten isch. In sym letschte Johr in Gfangeschaft isch er z Ängland gsii. Dr Herbert Falk het Farmazy an dr Universitet Fryburg studiert un dert au promoviert mit dr Disstertaion Beitrag zur bakteriellen Synthese des Acetylcholins. Noch em Studium het er as säblschtständige Abedeeker gschafft. Näb dr aigeständige Entwicklig vu Medikamänt het au no Medizin studiert un im Fach promoviert mit dr Disstertation Das Redoxpotential des Blutes in vitro. Untersuchungen über den Mechanismus der Potentialbildung.. Anne 1960 het er z Fryburg d Falk Pharma GmbH grindet, wu si vor allem uf Medikamänt un Arzneimittel fir d Bhandlig vu Chrankete vu dr Lääbere un vum Verdauigstrakt spezialisiert het. Dr
D Landesusstellig von 1939 (au Landi 39) isch di viert gsi und het z Züri stattgfunde. D Eröffnig isch am 6. Mai gsi und si isch bis und mit 29. Oktober gange. Ursprünglich het d Landi im 1933 selle stattfinde. Si isch dann erscht uf 1936 und dann no einisch uf 1938 verschobe worde und het dann 1939 stattgfunde. S Organisationskomitee (OK) isch im Februar 1936 bild worde, so dass d Vorbereitige numme 2 1/2 Johr duured hend. D Gsamtleitig vo de Landi het de Armin Meili gha. S Fäschtgländ sind verschidnigi Matte und Plätz im untere Seebecki vom Zürisee gsi. A de Eröffnigsfiir am 9. Mai 1939 hend 49'000 Lüt teilgnoh und d Eröffnigsred het de damalig Bundespräsident, de Philipp Etter ghalte. Während de Landi hets nebe alle mögliche Attraktione au Konzert geh, Theaterufführige und au s Eidgnössisch Trachtefäscht isch in de Landi integriert gsi. Zudem hets en eigedi «Landi-Schwinget» geh und am 23. August es Seenachtsfäscht mit grossem Füürwerch. Gottlieb Duttweiler (Hrsg.): Eines Volkes Sein und Schaffen. Die Schweizerische Landesausstellung 1939 Zürich in 300 Bildern. Zürich 1939. Robert Naef: Landi, Verlag Ringier, Zürich 1979, ISBN 978-3858591043 R. Keller (Redaktionelle Bearbeitung): Schweizerische Landesausstellung 1939 Zürich. Offizieller Führer mit Ausstellungsverzeichnis
Als Chablais (vom latinische caput lacus «Haupt vom [Gämfer]see») wird s Gebiet südlich und östlich vom Gämfersee bezeichnet. De grösseri westlichi Teil vom Chablais – s Seeufer um d Städt Thonon-les-Bains und Évian-les-Bains und s Yzugsgebiet vom Fluss Dranse – ghört zum französische Département Haute-Savoie. De schwiizerischi Aateil, wo vo de Rhone durflosse wird, setzt sich us em Walliser Bezirk Monthey und em Waadtländer Bezirk Aigle zäme. Geografisch ghört s Chablais zu de Savoyer, Friburger und Bärner Alpe. Mit 3257 m bildet d Haute Cime vo de Dents du Midi im Walliser Teil vo de Savoyer Alpe di höchsti Erhäbig. De französischi Teil vom Chablais wird syt 2012 vo de UNESCO under em Marggename Geopark Chablais als UNESCO Global Geopark uszeichnet. S Chablais as Wiigebiet erstreckt sich uf de rächte Site vo de Rhone, vom Gämfersee bis uf Bex und ghört zum Kanton Waadt. Bekannti Ortschafte vo de Wiiregion Chablais AOC sind: Villeneuve, Yvorne, Ollon, Bex und Aigle mit em Wiibaumuseum im Schloss. Commons: Chablais – Sammlig vo Multimediadateie Jean-Jacques Bouquet: Chablais. In: Historisches Lexikon vo dr Schwiiz. Chablais uf dr Plattform ETHorama Région Chablais s Webportal vom schwiizerische Chablais Chablais UNESCO Global Geopark (France) uf de Liste vo de
I de Lischte vo de Mitglider vom Grosse Rot vom Kanton Aargau in de Wahlperiode 2021–2024 sind alli Grossröt ufgführd, wo bi de Wahle am 18. Oktober 2020 i de Grossi Rot vom Kanton Aargau gwählt worde sind. Rücktritt und d Nachfolgende sind ineme witere Abschnitt verzeichned. Aamerkig: Am 18. Januar 2021 het d CVP Aargau de Name gwächsled und heisst jetzt «Die Mitte Aargau». Glichzitig isch d Fusion mit de BDP vollzoge worde. Wil d Grossröt vo de noie Partei no als Mitglider vo de CVP gwählt worde sind und bi de konstituierende Sitzig vom Grosse Rot no CVPler si gsi, sind si i dere Lischte no de CVP zuegordned. Lischte vo de Mitgliider vom Grosse Rot vom Kanton Aargau in de Wahlperiode 2017–2020 Lischte vo de Mitgliider vom Grosse Rot vom Kanton Aargau in de Wahlperiode 2013–2016 Lischte vo de Mitgliider vom Grosse Rot vom Kanton Aargau in de Wahlperiode 2009–2013 [1] Ergebnisse Grossratswahlen 2020, Kandidatinnen und Kandidaten 2020 auf der Website des Kantons Aargau Die CVP Aargau heisst neu Die Mitte Aargau. uf de Website vo de CVP Aargau S Büro vom Grosse Rot und d Fraktionsleitige uf de Website vom Grosse Rot
i7i12i13i15i15i16i17 Dè Baanhof Titisee isch ein vo dè zwei Baanhööf vo dè Stadt Titisee-Neuschtadt, dè ander isch z Neuschtadt. Dè Baanhof lyt im Stadtdeil Titisee uff èrè 858 m übber NHN. Sèllè Baanhof hèt übber drei Baanschteiggleis, wo an èm Huus- un an èm Mittelbaannschteig ligèd, un ghört zuè dè Baanhofskategory 5 vo dè DB Station&Service. Dè Bhf. Titisee lyt a dè Höllèdalbaan, wo zämmè mit dè Hinterè Höllèdalbaan (Neuschtadt-Donaueschingè) vo Fryburg gu Donaueschingè gòt un isch diè unteri Endschtation vo dè Dreiseèbaan, wo vom Bhf. Titisee uff Seebrugg an Schluchsee uè gòt. Dè Baanhof isch 1887 zämmè mit dè Höllèdalbaan als Durchgangsbaanhof in Bedryb gangè. Am Baanhof wörrèd däglich öppè 70 Aakümpft un Abfaartè sowiè öppè 3100 Reisende un Bsuècher zellt. Dè Baanhof lyt nordöschtlich vum Zèntrum vo Titisee, è Dorf am Nord- un Oschtufer vum Titisee, wo sit dè 1970er-Johr è Stadtdeil vo dè Stadt Titisee-Neuschtadt isch. S EG lyt südlich vom Gleisfäld un hèt d Adressè Parkschtrõß 11. D Gleisaalaagè wörrèd südlich vo dè Strõß un im Nordè vo dè Neuschtädter Strõß begränzt. Nördlich un südlich vum Baanhof stön Woonhüser, im Norden wörd dè Baanhof von èm Büggele mit ènèm Wäldle druff übberragt. Im Weschtè ünterquert d
f De Uluru (Pitjantjatjara: Uluṟu) [ulu'ɹu] isch en Inselbärg i de zentralaustralische Wüesti, wo sich ungfähr 350 m über sys Umland erhebt. Früehner isch er au under sym änglische Kolonialname Ayers Rock bekannt gsi. Ufgrund vo synere spirituelle Bedüütig für d Traumzyt-Erzählig isch er für lokale Aborigines, d Anangu, als Heilige Bärg. Wil er als eis vo de bekannteste Wahrzeiche vo Australie jedes Jahr hunderttusigi Bsuecher aazieht, gits en Interässekonflikt zwüsched de Anangu und Touriste. D Aborigines hend deby es Verbot vo Bärgbestygige duregsetzt. Es gilted syt em 26. Oktober 2019. De indigeni Name Uluru isch bis i d 1990er Jahr usschliesslich vo de Aborigines bruucht worde. Bis zu dem Zytpunkt isch bi de europäischstämmige Australier und usserhalb vo Australie d Bezeichnig Ayers Rock üeblich gsi. Commons: Uluru – Sammlig vo Multimediadateie Wikivoyage: Uluru-Kata-Tjuta-Nationalpark – Reisefüerer Websyte vom Uluṟu-Kata Tjuṯa National Park Normdate: GND: 4393392-0 | LCCN: sh90004940 | SUDOC/IdRef: 184950120 | VIAF: 127187409
D Regina Jonas, eigetlich Regine Jonas (gebore am 3. August 1902 z Berlin; gstorbe am 12. Dezämber 1944 im KZ Auschwitz-Birkenau) isch e dütschi Rabbineri und di ersti Frau wältwyt gsi, wo zur Rabbineri ordiniert worden isch und i dem religiösen Amt tätig gsi isch. Si het i de 1930er bis 1940er Jahr i merere Berliner Synagoge prediget und isch au nach irere Deportation is Ghetto Theresienstadt det i Gfangeschaft tätig gsi. Ire brueflichi Wärdegang het d Regina Jonas ine Position brunge, wo bis anhii usschliesslich Manne vorbehalte gsi isch. Das het im dütsche Judetum vo de 1930er Jahr für intensivi intärni und öffentlichi Usenandersetzungi gfüehrt, wo aber nume spärlichi Spure hinderlaa hend. Bis 1991 isch d Rabbineri Jonas fast vergässe gsi. Vo de Regina Jonas sälber existiered nume wenigi Text. Ire Nachlass isch Aafang vo de 1990er Jahr ime ostdütsche Archiv vo de i den USA läbende evangelische Theologin Katharina von Kellenbach entdeckt und vo de jüdische Theologin Elisa Klapheck als Edition und Biografii zuegänglich gmacht worde. 2017 isch denn no i de Israelische Nationalbibliothek e Brief us em Dezämber 1938 vo de Regina Jonas a Martin Buber gfunde worde. I dem Brief schrybt sie über ire Wunsch z
Es Luftschiff isch e länkbars Luftfahrzüüg, dem sy Uftriib uf aerostatische Chräft berueht und wo en eigni Aatriibseinheit het. D Hauptiisatzgebiet vo hütige Luftschiff sind touristischi Rundfahrte, Luftwärbig, Überwachigs- und mängisch au Forschigsufgabe. D Ära vo de Luftschifffahrt het im 19. Jahrhundert aagfange und het i der erste Hälfti vom 20. Jahrhundert ire Höhepunkt erreicht. Luftschiff sind d Pionier vo de zivile Luftfahrt. Si sind d Verchehrsmittel vo de erste Luftfahrtgsellschafte und au di erste Luftfahrzüüg gsi, wo Passagier im Liniedienst ohni Zwüschestopp übere Atlantik beförderet hend. Grossi Luftschiff hend im Erste Wältchrieg aagfange, militärischi Iisätz z übernää. Me het Luftschiff im Chrieg für de Persone- und Güetertransport iigsetzt. Zuedäm sind si damals Langstreckeufklärer und di einzige Luftfahrzüüg gsi, wo e grösseri Bombelast hend chönne träge. Spöter hend si Konvoi vor findliche U-Boot gschützt und de Luftruum überwacht. Di grosse Luftschifftype vo dere Zyt sind aber lang nume ime prototypische, unsichere Zuestand gsi. So isch es immer wider zue Unglück cho. D Luftschifftechnology isch erst wirklich gryyft, wo d Luftschiff am Aafang vom Zweite Wältchrieg im militärische Bereich und im Persone- und Güeterverkehr zum grosse Teil dur di nüüi Flugzüügtechnik verdrängt worde sind. Commons: Luftschiffe – Sammlig vo Multimediadateie Pilot
Der Arabisch Wolf isch d Form vom Wolf, wo uf der Arabische Halbinsle verbreitet isch. Me het lang gmeint das der Arabisch Wolf e eigeti Underart isch, uf Latinisch Canis lupus arabs. Aktuell wird d Population wider em Eurasisch Wolf (C. I. lupus) zuegortnet. Der Arabisch Wolf isch mit nur 18 – 20 Kilo di liechtischti Form vom Wolf u isch ou di chlynschti Form. Är het es churzes, dünns u meischtens bruuns Fäll u grossi Ohre. Der Arabisch Wolf isch im Wüeschtegebiet uf der Arabische Halbinsle (ds Saudi-Arabie, ds Jeme u ds Oman) sowi i de nordweschtlech agränzende Wüeschtegebiet ds Syrie, ds Jordanie u ds Israel heimisch. Är gilt als starch bedroht. Us de meischte Gebiet vo sym ehemalige Verbreitigsgebiet isch är hüt ufgrund vo der heftige Nachstellig verschwunde. Was d Ernährig betrifft, isch der Arabisch Wolf nid wählerisch. Syni Choscht setzt sech vor allem uf Küder, Aas u Fäldfrücht zäme, glägendlech rysst är ou mal Gazälle, Hase, Steiböck oder Huustier. E Analyse vo der Zämesetzig vo 777 Kotprobene i der südleche Negev-Wüeschti het ergä, dass 51,4% vo de Probe pflanzlechi Narig, 37,2% mönschleche Küder u 62,5% Haar vo Chuekadaver (Shalmon 1986) enthalte hei. Nume 6,3% vo de Kotbrobe
De Blauwal (Balaenoptera musculus) isch e Bartenwal in de Familie vo de Furchewal (Balaenopteridae). Mit ere Körperlängi vo bis zu 33 Meter und eme Körpergwicht vo bis zu 200 Tonne isch de Blauwal s schwärsti bekannti Tier vo de Ärdgschicht. Als Kosmopolit isch die Art i allne Ozean vo dr Ärde verbreitet. Blauwal wärded im Durchschnitt 26 Meter lang, wobii die i de Gwässer vo de Südhalbchugle läbende Exemplar i de Regel grösser sind als iri uf de Nordhalbchugle beheimatete Artgnosse. Es git einzelni Tier, wo e Längi vo 30 Meter erreiched, und de gröschti nach wüsseschaftliche Methode vermässeni Blauwal isch 1922 uf e Längi vo 33,6 Meter cho. Möglicherwys isch de Blauwal demit nicht nume s schwärsti, sondern au s längste Tier, wo je gläbt het. Nume wenigi Dinosaurier, wie z. B. der Seismosaurus, sind eventuell no länger gsi. Blauwal wysed e Gschlächtsdimorphismus vo de Grössi uf. Das heisst, dass d Wybli im Schnitt bis zu sächs Prozänt grösser sind und nach em Ändi vo Nahrigssaison bis zu 200 Tonne wieged. S Härz vom Blauwal wiegt im Durchschnitt öppe 600 kg bis e Tonne, d Aorta (d Hauptschlagadere) het e Durchmässer vo öppe 20 cm. Di normali Härzfrequänz liit